एदै परैंत राजे नै ए कम्म चौं ठग्गें गी सौंपेआ। पर चोर गी एदा बी पता लग्गी गेआ। ओ बड्डैलै गै उस रस्ते च जाइऐ बेइआ ज्ताइं दा ठग्गें लंङना हा। उत्थें एक्क तला हा। जेलै चारै ठग्ग किश नेड़ै औंदें लब्बे तां चोर शाह् नै टल्ले खोले ते तला च न्हौन लगी पेआ। ओ स्याले दा अत्त गै ठंडा दिन हा। ठग्गें गी बड़ा चबात लग्गा जे इन्नी ठारा च बी कोइ नवार्दा हा। उनें चोर शाह् गी पुच्छेआ जे अज्ज कैदा म्हूरत ऐ। चोर शा नै ओन्हेंगी दस्सेआ जे अज्जा दै दिन जेड़ा बी इस बेलै श्नान करै ओदी मनै दी इच्छेआ पूरी हुंदी ऐ। ठग्गें गी बी अपने कम्मा दा ध्यान सा, उनें इक्क दुए अल्ल दिक्खेआ ते फिरी टल्ले खोलिऐ तला च न्हौने आस्तै बड़े। इन्नैं चिराच चोर शा ते न्हाइ बैठे दा सा, उसनै टल्ले लांदे लांदे उंदे ठग्गें दे टल्ले बी समेटी ले ते उंदे शा अक्ख बचाइ उत्थुआं दा निकली होआ।